Toto je veľmi častá otázka. Univerzálna odpoveď však neexistuje. V prvom rade to samozrejme závisí od zdravotného stavu vášho dieťaťa. Vo všeobecnosti sa odporúča počkať aspoň do 4. mesiaca, keď je už prirodzená imunita dieťaťa aktívnejšia a prebehlo prvé očkovanie. V druhom rade to samozrejme závisí od rodičov a ich želaní. Niektorí si chcú nechať urobiť prvé prepichnutie uší už v novorodeneckom veku, niektorí radšej počkajú do obdobia, keď sa dieťa rozhodne prepichnúť si uši samo.